

**Αθήνα, 25 Απριλίου 2025**

**Από:**Ελληνική Εταιρεία Κοιλιοκάκης, Πανελλήνιος Σύλλογος Πασχόντων από Κοιλιοκάκη,

**Δελτίο Τύπου**

**ΔΡΑΣΕΙΣ ΜΕ ΑΦΟΡΜΗ ΤΗΝ ΠΑΓΚΟΣΜΙΑ ΗΜΕΡΑ ΚΟΙΛΙΟΚΑΚΗΣ 2025**

Αξιότιμες/οι κυρίες/οι,

Η Ελληνική Εταιρεία Κοιλιοκάκης (ΕΕΚ) έχει προγραμματίσει μια σειρά από εκδηλώσεις και δράσεις για τον φετινό Μάιο, με αφορμή την Παγκόσμια Ημέρα Κοιλιοκάκης. Στόχος μας είναι να ευαισθητοποιήσουμε και να ενημερώσουμε το κοινό για τη νόσο της Κοιλιοκάκης και την ανάγκη για έγκαιρη διάγνωση και διαχείρισή της.

Η 16η Μαΐου έχει καθιερωθεί από την AOECS (Association of European Coeliac Societies) ως **Διεθνής Ημέρα Κοιλιοκάκης**. Σε όλο τον κόσμο, Σύλλογοι και οργανώσεις ενώνουν τις δυνάμεις τους για να μοιραστούν εμπειρίες και να διαδώσουν το μήνυμα της ανάγκης για μία ζωή χωρίς γλουτένη.

Σύμφωνα με ερευνητικά δεδομένα, χιλιάδες Έλληνες και Ελληνίδες ζουν με αδιάγνωστη Κοιλιοκάκη, κάτι που καθιστά επιτακτική την ανάγκη ενημέρωσης και ευαισθητοποίησης. Η έγκαιρη διάγνωση είναι κρίσιμη για την αποφυγή σοβαρών επιπλοκών, όπως οστεοπόρωση, λέμφωμα ή επαναλαμβανόμενες αποβολές.

Το πρόγραμμα των εκδηλώσεων και δράσεων που οργανώνει η ΕΕΚ για το 2025 περιλαμβάνει:

* **Εκστρατεία ενημέρωσης στα μέσα κοινωνικής δικτύωσης**:

Καθ’ όλη τη διάρκεια του Μαΐου, θα διεξαχθεί δυναμική καμπάνια ενημέρωσης στα κοινωνικά μας δίκτυα. Περισσότερες πληροφορίες μπορείτε να βρείτε στους λογαριασμούς μας στο [Facebook](https://www.facebook.com/HellenicCoeliacSociety) και το [Instagram](https://www.instagram.com/hellenic_celiac_society/).

* **Τοπικές Εκδηλώσεις**:

**Λάρισα**: Ενημερωτική εκδήλωση στις 3 Μαΐου 2025.

**Τρίπολη**: Δράσεις ενημέρωσης και ευαισθητοποίησης στις 14 Μαΐου 2025.

**Κρήτη**: Εκδήλωση στην πόλη του Ηρακλείου στις 31 Μαΐου 2025.

* **Τριήμερο Δράσεων στην Αθήνα**:  
  Στις 9, 10 και 11 Μαΐου 2025, η ΕΕΚ σε συνεργασία με μεγάλες εταιρείες προϊόντων χωρίς γλουτένη οργανώνει ένα τριήμερο γεμάτο δράσεις στην Αθήνα! Οι λεπτομέρειες θα ανακοινωθούν πολύ σύντομα.

1. **Virtual Run 2025 – AOECS**:  
   Συμμετέχουμε στο ετήσιο **Coeliac Day Virtual Run**, το οποίο διοργανώνεται από την AOECS. Περισσότερες πληροφορίες και εγγραφές εδώ: [Virtual Run 2025](https://www.aoecs.org/webinars-events/coeliac-day-virtual-run-2025/).
2. **Φωταγώγηση κτιρίων**:  
   Δήμοι από όλη την Ελλάδα θα συμμετάσχουν στη δράση **"Shine a Light on Celiac Disease"**, φωτίζοντας κτίρια με μπλε χρώμα για να υποστηρίξουν τη διάγνωση και την ευαισθητοποίηση για την Κοιλιοκάκη.

Η ΕΕΚ συνεχίζει με συνέπεια να προσφέρει αξιόπιστη πληροφόρηση και υποστήριξη στα άτομα με Κοιλιοκάκη, ενισχύοντας το δίκτυο ενημέρωσης και δράσης σε όλη την Ελλάδα.

Για περισσότερες πληροφορίες, επισκεφθείτε την ιστοσελίδα μας [www.koiliokaki.com](http://www.koiliokaki.com) ή επικοινωνήστε μαζί μας στο email **info@koiliokaki.com**.

Με εκτίμηση,  
**Το Διοικητικό Συμβούλιο της ΕΕΚ**